wickkiey/tamil-wikipedia-chunked huggingface dataset:
# சுன்சரி மாவட்டம்

## இதனையும் காண்க

- கோசி மாநிலம்
- நேபாளத்தின் மாவட்டங்கள்
# தேசிய உழவர் நாள்

**தேசிய உழவர் நாள்** (Indian Farmer's Day) உழவர்களின் நலனுக்காகவும், உணவு பாதுகாப்பை வலியுறுத்தியும் ஒவ்வொரு ஆண்டும் திசம்பர் 23-ம் தேதி இந்தியாவில் கொண்டாடப்பட்டு வருகிறது...
# தேசிய உழவர் நாள்

## பின்னணி

இந்தியாவின் முன்னாள் பிரதமர் சரண் சிங் அவர்களின் பிறந்த நாளே தேசிய உழவர் நாளாக கொண்டாடப்பட்டு வருகிறது.
# தேசிய உழவர் நாள்

## பின்னணி

### காரணம்

பல்வேறு நெருக்கடியான அரசியல் சூழல்களுக்கிடையே ஜூலை 1979-ம் ஆண்டு, இந்தியாவின் 5-வது பிரதமராக பதவியேற்றார் சவுத்ரி சரண் சிங். பின்னர் 1980-ம் ஆண்டு ஜனவரி 14-ம் தேதி வரை 7 மாதங்கள் ஆட்சியில் இருந்த சரண் சிங் ஜமீன்தாரி ஒழிப்புமுறை சட்டத்தை கொண்டு வந்தார். அதேசமயம் நிலச் சுவான்தார்கள், வட்டிக்கு பணம் வழங்குவோர் மீது கடும் எதிர்ப்புகளையும், கண்டனங்களையும், விமர்சனங்களையும் முன்வைத்தவர் சரண்சிங்.  
அவருடைய ஆட்சியின்போதே உழவர்களின் விளைபொருள் விற்பனைக்காக 'வேளாண் விளைபொருள் சந்தை மசோதா'வையும் அறிமுகப்படுத்தினார். இதைப் போன்றே அவர் ஆட்சியின் போது உழவர்களின் நலன்களுக்காக சில முக்கிய திட்டங்களை கொண்டுவந்தார்.
# தேசிய உழவர் நாள்

## விடுமுறை

உத்தரப் பிரதேச மாநிலத்தில் மட்டும் தேசிய உழவர் நாளன்று அரசு விடுமுறை அறிவிக்கப்பட்டுள்ளது.
# குமோன் மஸ்தீஃப்

**குமாவுன் மஸ்தீஃப் (****Kumaon Mastiff** (குமவுனி: सिप्रो कुकुर), இது**இந்திய மஸ்தீஃப்**மற்றும்**புல்லி**என்ற வேறு பெயர்களால் அழைக்கப்படுகிறது. இது ஒரு அரிய காவல்நாய்இனமாகும். இது இந்தியாவின்உத்ரகண்ட்மாநிலத்தில் காணப்படுகிறது. இதுமுதன்மையான காவல் நாயாக மற்றும் கால்நடை பாதுகால் நாயாக குமாவுன்மலைப் பகுதிகளில் வளர்க்கப்பட்டு வந்தது. இது தற்போது அவை தோற்றிய பகுதியிலே கூட அரிதாகிவிட்டது.
# குமோன் மஸ்தீஃப்

## பிறப்பிடம்

இந்த நாய்கள் குமாவுன் வட்டாதர்தின் மலைப்பகுதிகளில் தோன்றியது.
# குமோன் மஸ்தீஃப்

## தோற்றம்

குமாவுன்மஸ்தீஃப் நாய்கள் மிக ஒல்லியானபெரிய நாய்களாகும். இவை பெரிய சக்தி வாய்ந்த தலை மற்றும் வலுவான கழுத்து கொண்டவை. இந்த நாய்களின் சராசரி உயரம் 28 அங்குலம் ஆகும்.  
இவற்றின்தோற்றம் ஓல்ட்கிரேட் டேன்ஸ் நாயைஒத்ததாக இருக்கும்.
# குமோன் மஸ்தீஃப்

## குணம்

இவைஆக்கிரமிப்பு குணமுள்ளநாய்கள் மற்றும் பயிற்சி தேவைப்படக்கூடியவை.இந்த நாய்கள் பெரும் பாதுகாவல் திறன் கொண்டவை அந்நியர்கள் ஊடுருவாமல் பாதுகாக்கும் உள்ளுணர்வு கொண்டவை.
# குமோன் மஸ்தீஃப்

## அருகிவரும் இனம்

இந்த இன நாய்கள் ஏறக்குறைய 150-200 வரையிலானவை மட்டுமே இந்தியாவின் உத்ரகண்ட் மாநிலத்தின் குமாவுன் மலைப்பகுதிகளில்காணப்படுகின்றன.  
இந்த நாய்கள் கனிசமான அளவு ஐரோபாவில் இருக்கலாம் என கருதப்படுகிறது, குறிப்பாகஇத்தாலிமற்றும்பின்லாந்துd ஆகிய பகுதிகளில் 19 ஆம் நூற்றாண்டின் பிற்பகுதியில் இந்தஇனத்தை விரும்பியவர்களால் அறிமுகப்படுத்தப்பட்டது.
# குல்மி மாவட்டம்

லும்பினி மாநிலத்தில் அமைந்த குல்மி மாவட்டம்]]  
**குல்மி மாவட்டம்** (Gulmi District) , நேபாளத்தின் லும்பினி மாநிலத்தில் அமைந்த மாவட்டங்களில் ஒன்றாகும். இம்மாவட்டம் நேபாளத்தின் எழுபத்தி ஐந்து மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் *தாம்காஸ்* நகரம் ஆகும்.  
குல்மி மாவட்டம் 1,149 சதுர கிலோ மீட்டர் பரப்பளவு கொண்டது. 2011-ஆம் ஆண்டின் மக்கள் தொகை கணக்கெடுப்பின் படி, குல்மி மாவட்டத்தின் மொத்த மக்கள் தொகை 2,80,160 ஆகும். நேபாள மொழி இம்மாவட்ட மக்களால் அதிகம் பேசப்படுகிறது.
# குல்மி மாவட்டம்

## அறிமுகம்

குல்மி மாவட்டம் காபி தோட்டங்களுக்கு பெயர் பெற்றது. ரித்தி வணிக வளாகத்தில் பல கோயில்கள் உள்ளது.  
குல்மி மாவட்டத்தில் எழுபத்தி ஐந்து கிராம வளர்ச்சி மன்றங்களும், தாம்காஸ் என்ற ஒரு நகராட்சியும் உள்ளது.
இயற்கை வளங்களுங்களுடன் கூடிய சுற்றுலாவுக்கு புகழ் பெற்றது.
# குல்மி மாவட்டம்

## தகவல் தொடர்பு

இம்மாவட்டத்தில் 76 அஞ்சல் நிலையங்களும், ஒரு மாவட்ட அஞ்சல் நிலையமும், பதினான்கு காவல் நிலையங்களும் உள்ளது.
# குல்மி மாவட்டம்

## புவியியல் மற்றும் தட்ப வெப்பம்

| நேபாளத்தின் புவியியல்#தட்ப வெப்பம் | உயரம் | பரப்பளவு % |  |
| --- | --- | --- | --- |
| Upper Tropical climate | 300 - 1,000 மீட்டர்கள்
1,000 - 3,300 அடிகள் | 23.5% |  |
| Subtropics | 1,000 - 2,000 மீட்டர்கள்
3,300 - 6,600 அடிகள் | 71.9% |  |
| Temperate climate | 2,000 - 3,000 மீட்டர்கள்
6,400 - 9,800 அடிகள் | 4.6% | } |
# குல்மி மாவட்டம்

## இதனையும் காண்க

- நேபாளத்தின் மாவட்டங்கள்
# டேவிசு-பெய்ரூட் வினை

**டேவிசு-பெய்ரூட் வினை** *(Davis–Beirut reaction)* வேதியியலில் ஒரு வளையமாக்கல் வகை வினையாகக் கருதப்படுகிறது. மார்க் குர்த் மற்றும் மாக்லப் அத்தாதின் ஆகியோரால் 2005 ஆம் ஆண்டு இவ்வினை அறிமுகப்படுத்தப்பட்டது . வினையுடன் தொடர்புடைய டேவிசு நகரிலுள்ள கலிபோர்னியா பல்கலைக்கழகம், பெய்ரூட் நகரிலுள்ள அமெரிக்கப் பல்கலைக்கழகம் ஆகிய பல்கலைக் கழகங்களின் பெயர் இவ்வினைக்கு இடப்பட்டுள்ளது .
ஆர்த்தோ-நைட்ரசோபென்சால்டிகைடு மற்றும் முதனிலை அமீன்களை கார நிபந்தனைகளில் மேலும் விரிவுபடுத்தப்பட்டு, பல்வேறு வகையான 3-பல்லின இண்டசோல்கள் தயாரிக்கப்பட்டன
# ஹும்லா மாவட்டம்

கர்ணாலி மாநிலத்தில் ஹும்லா மாவட்டத்தின் அமைவிடம்]]  
**ஹும்லா மாவட்டம்** (Humla District) (, மத்திய மேற்கு நேபாளத்தின் கர்ணாலி மாநிலத்தில் உள்ள 10 மாவட்டங்களில் ஒன்றாகும். இதன் நிர்வாகத் தலைமையிடம் *சிமிகோட்* நகரம் ஆகும். இம்மாவட்டம் சிமிகோட், நம்கா, கர்புநாத், சர்கேகத், சான்கேலி, அதன்சுலி, தஜாகோட் எனும் 7 கிராமிய நகராட்சிக்களைக் கொண்டது. இம்மாவட்டம் நேபாள-திபெத் எல்லைப்புறத்தில் உள்ளது. இதனருகே திபெத் பகுதியில் கயிலை மலை உள்ளது.  
5,655 சதுர கிலோ மீட்டர் பரப்பளவு கொண்ட ஹும்லா மாவட்டத்தின் மக்கள் தொகை 50,858 ஆகும். ஹும்லா மாவட்டத்தின் வடக்குப் பகுதியில் திபெத்திய பௌத்தர்களும், தெற்குப் பகுதியில் இந்துக்களும் வாழ்கின்றனர்.
# ஹும்லா மாவட்டம்

## புவியியல் மற்றும் தட்ப வெப்பம்

இமயமலையில் அமைந்த இம்மாவட்டத்தின் வடக்கில் அமைந்த திபெத் தன்னாட்சிப் பகுதியை எல்லையாகக் கொண்டுள்ளது. இம்மாவட்டத் தலைமையிடமான சிமிகோட்டிலிருந்து, கயிலை மலைக்கு நடைபாதையாக செல்வதற்கு நான்கு முதல் ஐந்து நாட்கள் ஆகும்.
| நேபாளப் புவியியல்#தட்ப வெப்பம் | உயரம் | பரப்பளவு % |  |
| --- | --- | --- | --- |
| Subtropics | 1,000 - 2,000 மீட்டர்கள்
3,300 - 6,600 அடிகள் | 2.3% |  |
| Temperate climate | 2,000 - 3,000 மீட்டர்கள்
6,400 - 9,800 அடிகள் | 8.9% |  |
| மான்ட்டேன்#சப்-ஆல்பைன் தட்ப வெப்பம் | 3,000 - 4,000 மீட்டர்கள்
9,800 - 13,100 அடிகள் | 19.4% |  |
| மான்ட்டேன்#ஆல்பைன் புல்வெளிகள் மற்றும் தூந்திரப் பகுதிகள் | 4,000 - 5,000 மீட்டர்கள்
13,100 16,400 அடிகள் | 58.7% |  |
| பனிப்பொழிவு | 5,000 மீட்டர்களுக்கும் மேல் | 10.7% | } |
# ஹும்லா மாவட்டம்

## மருத்துவ நலம்

- மாவட்ட மருத்துவ மனை : 1
- ஆரம்ப சுகாதார மையங்கள் : 0
- மருத்துவ மையங்கள் : 10
- துணை மருத்துவ மையங்கள் : 16
- மருத்துவர்களின் எண்ணிக்கை: 3
- செவிலியர்களின் எண்ணிக்கை: 35  
இம்மாவட்ட மக்கள் அலோபதி மருத்து முறையை விட உள்ளூர் மருத்துவ சிகிச்சைகளையே பெரிதும் நாடுகின்றனர்.
# ஹும்லா மாவட்டம்

## சுற்றுலா

இமயமலையில் அமைந்த இம்மாவட்டம், மலையேற்ற பயிற்சிக்கு உகந்ததாக உள்ளது. சிமிகோட் வானூர்தி நிலையம், வெளி நாட்டு மலை ஏற்ற வீரர்களுக்கு உதவியாக உள்ளது.
# ஹும்லா மாவட்டம்

## இதனையும் காண்க

- நேபாளத்தின் மாவட்டங்கள்
- நேபாள மாநிலங்கள்
# தில்லையாடி சார்ந்தாரைக் காத்த நாதர் கோயில்

**தில்லையாடி சார்ந்தாரைக் காத்த நாதர் கோயில்** மயிலாடுதுறை மாவட்டத்தில் உள்ள சிவன் கோயிலாகும்.
# தில்லையாடி சார்ந்தாரைக் காத்த நாதர் கோயில்

## அமைவிடம்

திருக்கடையூருக்குக் கிழக்கில், திருவிடைக்கழி செல்லும் பாதையில் தில்லையாடி என்னுமிடத்தில் இக்கோயில் அமைந்துள்ளது. சாலையின் இடப்புறத்தில் கோயில் வளைவைக் காணலாம்.
# தில்லையாடி சார்ந்தாரைக் காத்த நாதர் கோயில்

## இறைவன், இறைவி

இக்கோயிலில் உள்ள மூலவர் சார்ந்தாரைக்காத்தநாதர் என்றும் சரணாகத ரட்சகர் என்றும் அழைக்கப்படுகிறர். அண்டி வந்தோரைக் காத்தருள்வதால் இறைவன் அப்பெயரைப் பெற்றுள்ளார். இங்குள்ள இறைவி பெரியநாயகி ஆவார். திருமாலும், நவக்கிரகங்களில் சனீஸ்வரனும் வழிபட்ட தலமாகும்.
# தில்லையாடி சார்ந்தாரைக் காத்த நாதர் கோயில்

## வரலாறு

சோழ மன்னன் ஒருவன் திருக்கடையூரிலுள்ள கோயிலைப் புதுப்பிப்பதற்கு அமைச்சருக்கு ஆணையிட்டதன் அடிப்படையில் அமைச்சர் இங்கும் திருப்பணி மேற்கொண்டார். தன்னைக் கேட்காமல் அமைச்சர் செய்ததையறிந்த மன்னர் அவருடைய கை கால்களை வெட்ட ஆணையிட்டதாகவும் அப்போது அமைச்சரின் பணியை ஏற்போம் என்று அசரீரியாக இறைவன் உரைத்ததாகவும் கூறுவர். ஐந்து நிலை ராஜகோபுரமும், திருச்சுற்றும் கொண்டு கோயில் அமைந்துள்ளது. இறைவி தனி சன்னதியில் உள்ளார்.
# மகாராட்டிர வேட்டை நாய்

**மகாராட்டிர வேட்டை நாய்**(The **Mahratta Greyhound** or **Maratha Greyhound**) என்பது ஒரு இந்திய நாயினமாகும்.
# மகாராட்டிர வேட்டை நாய்

## விளக்கம்

இது ஒரு அரிய நாய்இனம் ஆகும், இது தோன்றிய பகுதியானமகாராட்டிரத்தை விட்டு வெளியே அவ்வளவாக அறியப்படாத இனம். இவை செயலில் வலிமை மற்றும் வேகம்இணைந்தவை. இவை நின்ற நிலையில் முன்தோள் உயரம் 21 அங்குலம் (53 செண்டி மீட்டர்) கொண்டது, நல்லதசைவலிமையோடும்,ஆழமானநெஞ்சோடும்,வலிமையானபின்பகுதியையும்உடையவை. இவைபொதுவாக அடர் நீலம் மற்றும் பழுப்பு நிறம்கொண்டவை.இந்தியசூழலைத்தாங்கிவாழக்கூடியவை.
# லலித்பூர் மாவட்டம், நேபாளம்

::இந்தியாவிலும் லலித்பூர் மாவட்டம் உள்ளது!  
பாக்மதி மாநிலத்தில் அமைந்த லலித்பூர் மாவட்டம்]]
, லலித்பூர்]]  
**லலித்பூர் மாவட்டம்** (, நேபாள நாட்டின் 75 மாவட்டங்களில் ஒன்றாகும்.
இம்மாவட்டம் நேபாளத்தின் மத்தியப் பிராந்தியத்தின், பாக்மதி மாநிலத்தில் உள்ள 13 மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் * லலித்பூர்* நகரம் ஆகும்.  
லலித்பூர் மாவட்டம் 385 சதுர கிலோ மீட்டர் பரப்பளவும், 468,132 மக்கள் தொகையும் கொண்டது.
லலித்பூர் மாவட்டம், காட்மாண்டு சமவெளியின் மூன்று மாவட்டங்களில் ஒன்றாகும். பிற இரண்டு மாவட்டங்கள் காத்மாண்டு மாவட்டம் மற்றும் பக்தபூர் மாவட்டம் ஆகும்.
# லலித்பூர் மாவட்டம், நேபாளம்

## சுற்றுலாத் தலங்கள்

- பதான் அரண்மனை சதுக்கம்
# லலித்பூர் மாவட்டம், நேபாளம்

## புவியியல் மற்றும் தட்ப வெப்பம்

| நேபாளத்தின் நிலவியல்#தட்ப வெப்பம் | உயரம் | பரப்பளவு விழுக்காடு |  |
| --- | --- | --- | --- |
| Upper Tropical climate | 300 - 1,000 மீட்டர்
1,000 - 3,300 அடி | 9.9% |  |
| Subtropics | 1,000 - 2,000 மீட்டர்கள்
3,300 - 6,600 அடி. | 79.3% |  |
| Temperate climate | 2,000 - 3,000 மீட்டர்கள்
6,400 - 9,800 அடி | 10.8% | } |
# லலித்பூர் மாவட்டம், நேபாளம்

## மாவட்ட நிர்வாகம்

மாவட்ட நிர்வாகத்தை மேற்கொள்ள மாவட்டத்தின் பகுதிகளை நகர்புற நகராட்சிகளாகவும், கிராமிய நகராட்சிகளாகவும் பிரிக்கப்பட்டுள்ளது.
# லலித்பூர் மாவட்டம், நேபாளம்

## மாவட்ட நிர்வாகம்

### நகர்புற நகராட்சிகள்

- லலித்பூர் நகராட்சி
- மகாலட்சுமி நகராட்சி
- பாஜ்ராவராகி நகராட்சி
- கார்யவிநாயக் நகராட்சி
- கோதாவரி நகராட்சி
# லலித்பூர் மாவட்டம், நேபாளம்

## மாவட்ட நிர்வாகம்

### கிராமிய நகராட்சிகள்

லலித்பூர் மாவட்டத்தின் கிராமப்புறங்களின் நிர்வாகத்தை மேற்கொள்ள 40 கிராமிய நகராட்சிகள் உள்ளது.
# லலித்பூர் மாவட்டம், நேபாளம்

## இதனையும் காண்க

- நேபாளத்தின் மாவட்டங்கள்
- நேபாள மாநிலங்கள்
- நேபாள நகரங்கள்
- நேபாள கிராமிய நகராட்சிகள்
# காரோலி

**காரோலி** *(Gharoli)* இந்தியாவின் தில்லி நகரில் உள்ள கிழக்கு தில்லி மாவட்டத்தில் இருக்கும் ஒரு கணக்கெடுப்பில் உள்ள ஊராகும்.
# காரோலி

## மக்கள் தொகையியல்

2001 ஆம் ஆண்டின் இந்திய மக்கள் தொகைக் கணக்கெடுப்பின்படி காரோலி நகரின் மக்கள்தொகை 10,978 நபர்கள் ஆகும். இம்மக்கள்தொகையில் 56% நபர்கள் ஆண்கள் மற்றும் 44% நபர்கள் பெண்களாவர். இவ்வூரின் எழுத்தறிவு சதவீதம் 70% ஆகும். நாட்டின் சராசரி தேசிய எழுத்தறிவு சதவீதமான 59.5% என்பதைவிட இது அதிகமாகும். எழுத்தறிவு பெற்றவர்களில் 75% நபர்கள் ஆண்கள் மற்றும் 64% நபர்கள் பெண்களாவர். மக்கள் தொகையில் 15% நபர்கள் 6 வயதுக்கு கீழ் உள்ளவர்களாகும்.
# சில்லா சரோதா பங்கர்

**சில்லா சரோதா பங்கர்** *(Chilla Saroda Bangar)* இந்தியாவின் தில்லி நகரில் உள்ள கிழக்கு தில்லி மாவட்டத்தில் இருக்கும் ஒரு கணக்கெடுப்பில் உள்ள ஊராகும்.
# சில்லா சரோதா பங்கர்

## மக்கள் தொகையியல்

2001 ஆம் ஆண்டின் இந்திய மக்கள் தொகைக் கணக்கெடுப்பின்படி சில்லா சரோதா பங்கர் நகரின் மக்கள்தொகை 65,969 நபர்கள் ஆகும். இம்மக்கள்தொகையில் 56% நபர்கள் ஆண்கள் மற்றும் 44% நபர்கள் பெண்களாவர். இவ்வூரின் எழுத்தறிவு சதவீதம் 70% ஆகும். நாட்டின் சராசரி தேசிய எழுத்தறிவு சதவீதமான 59.5% என்பதைவிட இது அதிகமாகும். எழுத்தறிவு பெற்றவர்களில் 76% நபர்கள் ஆண்கள் மற்றும் 62% நபர்கள் பெண்களாவர். மக்கள் தொகையில் 16% நபர்கள் 6 வயதுக்கு கீழ் உள்ளவர்களாகும்.
# தால்லோ புரா

**தால்லோ புரா** *(Dallo Pura)* இந்தியாவின் தில்லி நகரில் உள்ள கிழக்கு தில்லி மாவட்டத்தில் இருக்கும் ஒரு கணக்கெடுப்பில் உள்ள ஊராகும்.
# தால்லோ புரா

## மக்கள் தொகையியல்

2001 ஆம் ஆண்டின் இந்திய மக்கள் தொகைக் கணக்கெடுப்பின்படி தால்லோ புரா நகரின் மக்கள்தொகை 1,32,628 நபர்கள் ஆகும். இம்மக்கள்தொகையில் 54% நபர்கள் ஆண்கள் மற்றும் 46% நபர்கள் பெண்களாவர். இவ்வூரின் எழுத்தறிவு சதவீதம் 65% ஆகும். நாட்டின் சராசரி தேசிய எழுத்தறிவு சதவீதமான 59.5% என்பதைவிட இது அதிகமாகும். எழுத்தறிவு பெற்றவர்களில் 73% நபர்கள் ஆண்கள் மற்றும் 56% நபர்கள் பெண்களாவர். மக்கள் தொகையில் 15% நபர்கள் 6 வயதுக்கு கீழ் உள்ளவர்களாகும்.
# பக்தபூர் மாவட்டம்

அமைந்த பக்தபூர் மாவட்டத்தின் அமைவிடம்]]  
**பக்தபூர் மாவட்டம்** (Bhaktapur district) (; நேபாளத்தின் எழுபத்தி ஐந்து மாவட்டங்களில் ஒன்றாகும். இது காத்மாண்டு சமவெளியில் பாக்மதி மாநிலத்தில் உள்ள 13 மாவட்டங்களில் ஒன்றாகும். நேபாளத்தின் எழுபத்தி ஐந்து மாவட்டங்களில் இது மிகவும் சிறிய மாவட்டம் ஆகும். இம்மாவட்டத்தின் நிர்வாகத் தலைமையகம் பக்தபூர் நகரம் ஆகும்.  
பக்தபூர் மாவட்டம் 119 சதுர கிலோ மீட்டர் பரப்பளவு கொண்டது. 2011-ஆம் ஆண்டு மக்கள் தொகை கணக்கெடுப்பின் படி, இம்மாவட்டத்தின் மக்கள் தொகை 3,04,651 ஆகும். எழுத்தறிவு விகிதம் 81.68% ஆக உள்ளது.
# பக்தபூர் மாவட்டம்

## புவியியல் மற்றும் தட்ப வெப்பம்

| Subtropics | 1,000 - 2,000 மீட்டர்கள் | 99.4% |  |
| --- | --- | --- | --- |
| Temperate climate | 2,000 - 3,000 மீட்டர்கள் | 0.6% | } |
# பக்தபூர் மாவட்டம்

## நகராட்சிகள்

- ஆனந்தலிங்கேஷ்வர் நகராட்சி
- பக்தபூர் நகராட்சி
- சங்குநாராயணன் நகராட்சி
- மத்தியப்பூர் திமி நகராட்சி
- மகாமஞ்சுஸ்ரீ – நாகர்கோட் நகராட்சி
- சூரியவிநாயக் நகராட்சி
# பக்தபூர் மாவட்டம்

## மாவட்டப் புள்ளி விவரங்கள்

- மொத்த மக்கள் தொகை 304,651
- ஆண்கள் 154,884
- பெண்கள் 149,767
- பாலின விகிதம் 103.4
- வீடுகளின் எண்ணிக்கை 68,636
- மாவட்டப் பரப்பளவு 119 சதுர கிலோ மீட்டர்கள்
- மக்கள் தொகை அடர்த்தி 2,560
# பக்தபூர் மாவட்டம்

## சுற்றுலா மற்றும் ஆன்மிக தலங்கள்

- பக்தபூர் நகர சதுக்கம்
- சங்கு நாராயணன் கோயில்
- கயிலாசநாத மகாதேவர் சிலை
- தௌமதி
- நாகர்கோட்
- சித்தா பொகாரி
- கைலாஷ்நாத் மகாதேவர் சிலை
- தோலேஷ்வர் மகாதேவர்
- பைலட் பாபா ஆசிரமம்
- காத்மாண்டு கேளிக்கை சமவெளி
- ஆனந்தலிங்கேஷ்வர் மகாதேவர்
# பக்தபூர் மாவட்டம்

## இதனையும் காண்க

- பக்தபூர்
- காத்மாண்டு நகர சதுக்கம்
- அனுமன் தோகா நகர சதுக்கம்
- பதான் அரண்மனை சதுக்கம்
- நேபாளத்தின் மாவட்டங்கள்
- நேபாள மாநிலங்கள்
- நேபாள நகரங்கள்
# பாப்ரோலா

**பாப்ரோலா** *(Baprola)* தில்லி தேசிய தலைநகரப் பகுதியில் இருக்கும் நயஃப்கர் புறநகரில் உள்ள ஒரு கணக்கெடுப்பில் உள்ள ஊர் மற்றும் கிராமம் ஆகும். பாப்ரவுலா என்ற பெயராலும் இக்கிராமம் அழைக்கப்படுகிறது. யாட் இன மக்கள் அதிகமாக வாழும் இக்கிராமம் வடமேற்கு தில்லி மாவட்டத்தின் ஒரு பகுதியாக, தில்லி-அரியானா எல்லைக்கு அருகே அமைந்துள்ளது The Jat-dominated village is situated in the North West Delhi district.. இரண்டு முறை ஒலிம்பிக் பதக்கம் பெற்ற சிறந்த மல்யுத்த வீரர் சுசில் குமார் இக்கிராமத்தைச் சேர்ந்தவர் ஆவார். அரியான்வி என்ற இந்திய ஆரிய மொழி இக்கிராமத்தில் வட்டார வழக்கு மொழியாக இந்தி மொழியுடன் பேசப்படுகிறது.
# டடேல்துரா மாவட்டம்

டடேல்துரா மாவட்டத்தின் அமைவிடம்]]  
**டடேல்துரா மாவட்டம்** (Dadeldhura district) , நேபாளத்தின் தூரமேற்கு மாநிலத்தில் அமைந்த 9 மாவட்டங்களில் ஒன்றாகும். மேலும் நேபாள நாட்டின் எழுபத்தி ஐந்து மாவட்டங்களில் ஒன்றாகும். இம்மாவட்ட நிர்வாகத் தலைமையிடம் *டடேல்துரா* நகரம் ஆகும்.  
டடேல்துரா மாவட்டத்தின் பரப்பளவு 1,538 சதுர கிலோ மீட்டர் ஆகும். 2011-ஆம் ஆண்டின் மக்கள் தொகை கணக்கெடுப்பின் படி, இம்மாவட்டத்தின் மக்கள் தொகை 142094 ஆகும். டோட்டியாளி மொழி இம்மாவட்ட மக்களால் பேசப்படுகிறது. இம்மாவட்டம் மலைப்பாங்கான பாலைவன நிலவமைப்பு கொண்டது. கயிலை மலைக்கு பயணிப்பவர்கள் இம்மாவட்டத்தின் வழியாக செல்கின்றனர். இம்மாவட்டத்தின் மேற்குப் பகுதி, இந்தியாவின் உத்தராகண்ட் மாநிலம் எல்லையாக அமைந்துள்ளது.
# டடேல்துரா மாவட்டம்

## புவியியல் மற்றும் தட்ப வெப்பம்

| புவியியல்#தட்ப வெப்பம் | உயரம் | பரப்பு |  |
| --- | --- | --- | --- |
| Lower Tropical climate | 300 மீட்டர்களுக்கு கீழ் | 0.6% |  |
| Upper Tropical | 300 - 1,000 மீட்டர்கள் | 34.7% |  |
| Subtropics | 1,000 - 2,000 மீட்டர்கள் | 55.8% |  |
| Temperate climate | 2,000 - 3,000 மீட்டர்கள் | 8.9% | } |
# டடேல்துரா மாவட்டம்

## கிராம வளர்ச்சி மன்றங்கள்

டடேல்துரா மாவட்டத்தில் இருபத்தி ஐந்து கிராம வளர்ச்சி மன்றங்கள் உள்ளது.
# டடேல்துரா மாவட்டம்

## இதனையும் காண்க

- நேபாளத்தின் மாவட்டங்கள்
- நேபாள மாநிலங்கள்
# பர்தியா மாவட்டம்

லும்பினி மாநிலத்தில் பர்தியா மாவட்டத்தின் அமைவிடம்]]  
**பர்தியா மாவட்டம்** (Bardiya District) ,நேபாளத்தின் எழுபத்தி ஐந்து மாவட்டங்களில் ஒன்றாகும். இம்மாவட்டம் லும்பினி மாநிலத்தில் அமைந்த 12 மாவட்டங்களில் ஒன்றாகும். இம்மாவட்ட நிர்வாகத் தலைமையிடம் *குலரியா* நகரம் ஆகும்.  
பர்தியா மாவட்டத்தின் பரப்பளவு 2,025 சதுர கிலோ மீட்டராகும். 2011-ஆம் ஆண்டின் மக்கள் தொகை கணக்கெடுப்பின் படி, இம்மாவட்டத்தின் மக்கள் தொகை 4,26,576 ஆகும்.
# பர்தியா மாவட்டம்

## அமைவிடம்

மத்திய மேற்கு நேபாளத்தில் மாநில எண் 5-இல், 2025 சதுர கிலோ மீட்டர் பரப்பளவில் அமைந்த பர்தியா மாவட்டம், பாங்கே மாவட்டத்தின் மேற்கிலும், நேபாள மாநில எண் 6-இல் உள்ள சுர்கேத் மாவட்டத்தின் தெற்கிலும், நேபாள மாநில எண் 7-இல் உள்ள கைலாலி மாவட்டத்தின் கிழக்கிலும் அமைந்துள்ளது. பர்தியா மாவட்டத்தின் தெற்கில் இந்தியாவின் உத்தரப் பிரதேச மாநிலத்தின் அவத் பகுதியின் லக்கிம்பூர் கேரி மாவட்டம் மற்றும் பகராயிச் மாவட்டங்கள் உள்ளது.
# பர்தியா மாவட்டம்

## புவியியல் மற்றும் தட்ப வெப்பம்

பர்தியா மாவட்டத்தின் பெரும் பகுதிகள் தெராய் சமவெளியில் உள்ளதால், வேளாண்மை மற்றும் காடு வளர்ப்பு நன்கு உள்ளது.  
பர்தியா மாவட்டத்தின் வடக்கில், சிவாலிக் மலைகளில் அமைந்த பர்தியா தேசியப் பூங்கா 968 சதுர கிலோ மீட்டர் பரப்பளவில் அமைந்துள்ளது.  
பர்தியா மாவட்டத்தில் கர்னாலி ஆறு பாய்கிறது. இவ்வாற்றில் காணப்படும் அரிய மீன் டால்பின்கள் அழிவின் விளிம்பு நிலையில் உள்ளது.  
| தட்ப வெப்பம் | உயரம் | பரப்பு % |  |
| --- | --- | --- | --- |
| Lower Tropical climate | 300 மீட்டருக்கும் கீழ் | 71.4% |  |
| Upper Tropical | 300 - 1,000 மீட்டர்கள் | 22.6% |  |
| Subtropics | 1,000 - 2,000 மீட்டர்கள் | 2.7% | } |  
பர்தியாவின் வடக்கில் உள்ள காடுகளில் தாரு இன பழங்குடி மக்கள் அதிகம் வாழ்கின்றனர். மீன் பிடித்தல் இவர்களது முக்கியத் தொழில் ஆகும்.
# பர்தியா மாவட்டம்

## நகராட்சிகள் மற்றும் கிராம வளர்ச்சி சபைகள்

பர்தியா மாவட்டத்தில் இரண்டு நகராட்சிகளும், முப்பத்தி மூன்று கிராம வளர்ச்சி மன்றங்களும் உள்ளது.
# பர்தியா மாவட்டம்

## இதனையும் காண்க

- நேபாளத்தின் மாவட்டங்கள்
# இம்பூர்

**இம்பூர்** *(Impur)* நகரம் இந்தியாவின் நாகாலாந்து மாநிலத்திலுள்ள ஒரு சட்டப் பேரவைத் தொகுதியாகும் . அமெரிக்க சமயப்பரப்பு நிறுவனங்கள் மூலம் 1894-ஆம் ஆண்டில் ஒரு சமயப்பரப்பு மையமாக இந்நகரம் நிறுவப்பட்டது. 1897 ஆம் ஆண்டு பேராலயச் சங்கம் நிறுவப்பட்டபோது இந்நகரம் அச்சங்கத்தின் தலைமையிடமாக உருவாகி இன்றுவரை செயல்பட்டு வருகிறது. நாகாலாந்திலுள்ள பேராலயங்களின் தலைமையிடமாக விளங்கும் இத்தலைமையகத்துடன் 159 பேராலயங்கள் இணைந்து செயற்படுகின்றன. மோகோக்சங் நகருக்கு வெளியே 15 கிலோமீட்டர் தொலைவில் இந்நகரம் உள்ளது. இம்பூரில் ஒரு மேல்நிலைப்பள்ளி, மருத்துவமனை மற்றும் ஒரு பேராலயம் ஆகியன இருக்கின்றன. சங்கிராட்சு, மோபங்குக்கெட் மற்றும் இலாங்யங்கு போன்ற கிராமங்கள் இம்பூரைச் சூழ்ந்துள்ளன.
# பாங்கே மாவட்டம்

லும்பினி மாநிலத்தில் பாங்கே மாவட்டத்தின் அமைவிடம்]]  
**பாங்கே மாவட்டம்** (Banke District) (, மத்திய மேற்கு நேபாளத்தின் லும்பினி மாநிலத்தில் உள்ள பனிரெண்டு மாவட்டங்களில் ஒன்றாகும். இம்மாவட்ட நிர்வாகத் தலைமையிடம் **நேபாள்கஞ்ச்** நகரம் ஆகும்.  
இம்மாவட்டத்தின் பரப்பளவு 2,337 சதுர கிலோ மீட்டர்கள் கொண்டது. 2011-ஆம் ஆண்டின் மக்கள தொகை கணக்கெடுப்பின் படி, இம்மாவட்டத்தின் மக்கள் மக்கள் தொகை 491313 ஆகும். இம்மாவட்ட மக்கள் அவதி மொழி, நேபாளி மொழி மற்றும் உருது மொழி பேசுகின்றனர்.  
நேபாள்கஞ்ச், கோஹால்பூர் மற்றும் கஜுரா பஜார் இம்மாவட்டத்தின் மூன்று முக்கிய நகரங்கள் ஆகும்.
# பாங்கே மாவட்டம்

## புவியியல் மற்றும் தட்ப வெப்ப நிலை

பாங்கே மாவட்டத்தின் தெற்கில் இந்தியாவின் உத்தரப் பிரதேச மாநிலத்தின் சிராவஸ்தி மாவட்டம் மற்றும் பகராயிச் மாவட்டங்கள் எல்லையாக அமைந்துள்ளது.  
பாங்கே மாவட்டத்தின் பெரும்பகுதிகள் மேற்கு ரப்தி ஆற்றின் நீரால் வளமையாக உள்ளது.  
| தட்ப வெப்பம் | உயரம் | பரப்பளவு % |  |
| --- | --- | --- | --- |
| Lower Tropical climate | 300 மீட்டர்களுக்கும் கீழ் | 79.1% |  |
| Upper Tropical | 300 - 1,000 மீட்டர்கள் | 20.6% |  |
| Subtropics | 1,000 - 2,000 மீட்டர்கள் | 0.3% | } |
# பாங்கே மாவட்டம்

## நகராட்சிகள் மற்றும் கிராம வளர்ச்சி சபைகள்

பாங்கே மாவட்டத்தில் நாற்பத்தி ஐந்து கிராம வளர்ச்சி சபைகளும், மூன்று நகராட்சிகளும் உள்ளது.
# பாங்கே மாவட்டம்

## இதனையும் காண்க

- நேபாளத்தின் மாவட்டங்கள்
# குயர்வாசு

**குயர்வாசு** *(Gujarwas)* இந்தியாவின் அரியானா மாநிலத்திலுள்ள மகேந்திரகார் மாவட்டம், அடேலி தாலுக்காவில் உள்ள ஒரு கிராமமாகும்.  
அடேலி-மகேந்திரகார் சாலையில் அடேலியிலிருந்து 5 கிலோமீட்டர் தொலைவிலும், மகேந்திரகாரிலிருந்து 19 கிலோமீட்டர் தொலைவிலும் குயர்வாசு கிராமம் அமைந்துள்ளது. ஒர் ஆண்கள் பள்ளி மற்றும் இரண்டு பெண்கள் பள்ளி என மூன்று அரசுப் பள்ளிகள் இங்கு உள்ளன. ஆண்கள் பள்ளி மெட்ரிக் வரையிலும் பெண்கள் பள்ளிகளில் ஒன்று தொடக்கப் பள்ளி வரையும், மற்றொன்று மேல்நிலைப்பள்ளி வரையிலும் கல்வியளிக்கின்றன.  
ஓம் பிரகாசு யாதவ் சனவரி 2016 முதல் மக்களால் தேர்ந்தெடுக்கப்பட்ட கிராமத்தலைவராகப் பணியாற்றி வருகிறார். குயர்வாசு கிராமத்தின் மக்கள்தொகை 2000 நபர்கள் ஆகும். இம்மக்கள் தொகையில் 52% நபர்கள் ஆண்கள் மற்றும் 48% நபர்கள் பெண்களாவர். 58% மக்கள் 35 வயதுக்கு கீழானவர்களாகவும், 28% மக்கள் 35 முதல் 60 வயதுக்கு உட்பட்டவர்களாகவும் உள்ளனர். 14% மக்கள் 60 வயதுக்கு மேற்பட்டவர்களாக இருக்கின்றனர். வருமானத்திற்கு இவர்கள் விவசாயத்தையே நம்பியுள்ளனர்.  
பாபா கோவிந்தா உள்ளிட்ட நான்கு முக்கியமான கோவில்கள் இக்கிராமத்தில் உள்ளன. கோலி பண்டிகைக்கு மூன்று நாட்களுக்கு முன்னர் சைத்ர துவாதசி என்ற திருவிழா ஒவ்வோர் ஆண்டும் இங்கு கொண்டாடப்படுகிறது.
# பைத்தடி மாவட்டம்

தூரமேற்கு பிரதேசத்தில் பைத்தடி மாவட்டத்தின் அமைவிடம்]]  
**பைத்தடி மாவட்டம்** (Baitadi District) , தூர மேற்கு நேபாளத்தின் தூரமேற்கு பிரதேசத்தில்
அமைந்த ஒன்பது மாவட்டங்களில் ஒன்றாகும். மேலும் நேபாளத்தின் எழுபத்தி ஐந்து மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் *தசரதசந்த்* (Dasharathchand) நகரம் ஆகும்.  
இம்மாவட்டம் 1,519 சதுர கிலோ மீட்டர் பரப்பளவு கொண்டது. 2011-ஆம் மக்கள் தொகை கணக்கெடுப்பின் படி, இம்மாவட்டத்தின் மக்கள் தொகை 2,50,898 ஆகும். இதில் பெண்கள் 1,33,491 ஆக உள்ளனர். இம்மாவட்டத்தில் குமாவானி மொழி அதிகம் பேசப்படுகிறது.
நேபாளத்தின் தூர மேற்கில் அமைந்த பைத்தடி மாவட்டத்தின் மேற்கு பகுதி இந்தியாவின் உத்தராகண்ட் மாநிலம் எல்லையாகக் கொண்டுள்ளது.  
இம்மாவட்டம் 56 கிராம வளர்ச்சி மன்றங்களையும், இரண்டு நகராட்சிகளையும் கொண்டது.
# பைத்தடி மாவட்டம்

## புவியியல் மற்றும் தட்ப வெப்பம்

| நேபாளப் புவியியல்#தட்ப வெப்பம் | உயரம் | பரப்பளவு % |  |
| --- | --- | --- | --- |
| Upper Tropical climate | 300 - 1,000 மீட்டர்கள் | 13.1% |  |
| Subtropics | 1,000 - 2,000 மீட்டர்கள் | 71.2% |  |
| Temperate climate | 2,000 - 3,000 மீட்டர்கள் | 15.7% | } |
# பைத்தடி மாவட்டம்

## வேளாண்மை

சோளம், கோதுகை முக்கியப் பயிர்கள் ஆகும். வீட்டுப் பயன்பாட்டிற்கு நெல், தானியங்கள், பழங்கள் பயிரிடப்படுகிறது.
# பைத்தடி மாவட்டம்

## இதனையும் காண்க

- நேபாளத்தின் மாவட்டங்கள்
- நேபாள மாநிலங்கள்
# இசுலாமியப் புத்தாண்டு

**இசுலாமிய புத்தாண்டு ** அல்லது **ஹிஜ்ரி புத்தாண்டு ** (Islamic New Year ) இசுலாமிய நாட்காட்டியில் ஆண்டு தொடக்கத்தை குறிக்கும் நாள் ஆகும்.இசுலாமிய நாட்காட்டியின் முதல் மாதமான முகரம் மாதத்தின் முதல் நாள் இசுலாமியப் புத்தாண்டாக அனுசரிக்கப்படுகிறது.
# இசுலாமியப் புத்தாண்டு

## வரலாறு

கி.பி. 622 இல் இசுலாமிய இறைதூதர் முகம்மது நபி அவர்கள் சவூதி அரேபியாவில் உள்ள மக்காவிலிருந்து மதீனாவிற்கு இடம் பெயர்ந்த நிகழ்ச்சி அரபு மொழியில் *ஹிஜிரத்* எனப்படும். அந்த ஆண்டே முதல் இசுலாமியத் புத்தாண்டு ஆகும்.
# இசுலாமியப் புத்தாண்டு

## கணக்கீடுகள்

சில இசுலாமியர்கள் நிலவை உள்ளூரில் நேரடியாக பார்த்து புதிய மாதத்தினைத் தீர்மானிக்கின்றனர். எனவே புதிய ஆண்டும் இதனடிப்படையில் தீர்மானிக்கப்படுகிறது.
சவுதி அரேபியா உட்பட பெரும்பாலான இசுலாமிய நாடுகளில்,வானியல் கணக்கீடுகள் பின்பற்றி இசுலாமிய நாட்காட்டியில் எதிர்கால தேதிகள் தீர்மானிக்க படுகின்றன. புதிய ஆண்டும் இதனடிப்படையில் தீர்மானிக்கப்படுகிறது.
# இசுலாமியப் புத்தாண்டு

## நாள் ஆரம்ப நேரம்

இசுலாமிய நாட்காட்டியில் நாள் சூரியன் மறையும் நேரம் அல்லது நிலவு தோன்றும் நேரம் என வரையறுக்கப்படுகிறது.
# இசுலாமியப் புத்தாண்டு

## கிரிகோரியன் நாட்காட்டி ஒப்பீடு

இசுலாமிய நாட்காட்டி சந்திர ஆண்டின் படி கணக்கிடப்படுகிறது. கிரிகோரியன் நாட்காட்டி சூரிய ஆண்டின் படி கணக்கிடப்படுகிறது. எனவே இசுலாமிய ஆண்டு கிரிகோரியன் ஆண்டை விட பன்னிரெண்டு நாட்கள் குறைவாக இருப்பதால், இஸ்லாமிய புத்தாண்டு ஒவ்வொரு ஆண்டும் கிரிகோரியன் நாட்காட்டியில் அதே நாளில் வரவில்லை.  
கிரிகோரியன் நாட்காட்டியின்படி பின்வரும் தேதிகளில் இஸ்லாமிய புத்தாண்டு ஒத்திருக்கும்:
| இசுலாமிய ஆண்டு | கிரிகோரியன் தேதி |  |
| --- | --- | --- |
| 1430 இ.நா | 29 திசம்பர் 2008 |  |
| 1431 இ.நா | 18 திசம்பர் 2009 |  |
| 1432 இ.நா | 7 திசம்பர் 2010 |  |
| 1433 இ.நா | 26 நவம்பர் 2011 |  |
| 1434 இ.நா | 15 நவம்பர் 2012 |  |
| 1435 இ.நா | 4 நவம்பர் 2013 |  |
| 1436 இ.நா | 25 அக்டோபர் 2014 |  |
| 1437 இ.நா | 14 அக்டோபர் 2015 |  |
| 1438 இ.நா | 3 அக்டோபர் 2016 |  |
| 1439 இ.நா | 22 செப்டம்பர் 2017 | } |
# பாசூரா மாவட்டம்

தூரமேற்கு மாநிலத்தில் பாசூரா மாவட்டத்தின் வரைபடம்]]  
**பாசூரா மாவட்டம்** (Bajura District) , நேபாளத்தின் தூரமேற்கு மாநிலத்தின் 7 மாவட்டங்களில் ஒன்றாகும். மேலும் நேபாளத்தின் 75 மாவட்டங்களில் ஒன்றானதும் ஆகும். மேல் இமயமலையில் அமைந்த இம்மாவட்டத் தலைமையிடம் **மார்த்தாடி** நகரம் ஆகும்.  
2011-ஆம் ஆண்டின் மக்கள் தொகை கணக்கெடுப்பின் படி, பாசூரா மாவட்டத்தின் மக்கள் தொகை 134912 ஆகும். இதன் பரப்பளவு 2,188 சதுர கிலோ மீட்டராகும்.  
இம்மாவட்டத்தின் ஆண்டு சராசரி மழைப் பொழிவு 13,433 மில்லி மீட்டராகும். தட்ப் வெப்ப நிலை, கோடை காலத்தில் 40 பாகை செல்சியசும், குளிர் காலத்தில் பூஜ்யம் பாகை செல்சியசுக்கும் கீழ் உள்ளது.
வேளாண்மை மற்றும் கால்நடை வளர்ப்பு இம்மாவட்ட மக்களின் முக்கியத் தொழிலாகும்.
# பாசூரா மாவட்டம்

## நகராட்சிகளும், கிராம வளர்ச்சி மன்றங்களும்

இம்மாவட்டம் ஒரு நகராட்சியும், 24 கிராம வளர்ச்சி மன்றங்களையும் கொண்டுள்ளது.
# பாசூரா மாவட்டம்

## மக்கள் தொகையில்

2011-ஆம் ஆண்டில் மக்கள் தொகை கணக்கெடுப்பின் படி, இம்மாவட்டத்தின் மக்கள் தொகை 134,912 ஆகும். அதில் பெண்கள் 69,106 (51%) ஆகவும், ஆண்கள் 65,806 (49%) ஆகவும் உள்ளனர். 24,908 வீடுகள் கொண்ட இம்மாவட்டத்தின் மக்கள் அடர்த்தி ஒரு சதுர கிலோ மீட்டருக்கு 62 நபர்கள் வீதம் வாழ்கின்றனர். எழுத்தறிவு விகிதம் 32% ஆக உள்ளது. இம்மாவட்டத்தில் பல இன மக்கள் வாழ்ந்தாலும், பேச்சு மொழி நேபாள மொழியாக உள்ளது.
# பாசூரா மாவட்டம்

## புவியியல் மற்றும் தட்ப வெப்பம்

| நேபாளப் புவியியல்#தட்ப வெப்பம் | உயரம் | பரப்பளவு % |  |
| --- | --- | --- | --- |
| Upper Tropical climate | 300 - 1,000 மீட்டர்கள் | 0.6% |  |
| Subtropics | 1,000 - 2,000 மீட்டர்கள் | 19.7% |  |
| Temperate climate | 2,000 - 3,000 மீட்டர்கள் | 36.4% |  |
| மான்ட்டேன் #சப்-ஆல்பைன் புல்வெளிகள் | 3,000 - 4,000 மீட்டர்கள் | 25.2% |  |
| மான்ட்டேன் #ஆல்பைன் புல்வெளிகள் மற்றும் தூந்திர மண்டலம் | 4,000 - 5,000 மீட்டர்கள் | 11.2% |  |
| பனிப்பொழிவு | 5,000 மீட்டருக்கும் மேல் | 6.4% |  |
| இமயமலைத் தொடர்கள் | 3,000 - 6,400 மீட்டர்கள் | 0.5% | } |
# பாசூரா மாவட்டம்

## இதனையும் காண்க

- நேபாளத்தின் மாவட்டங்கள்
# பட்சார்

**பட்சார்** *(Batsor)* இந்தியாவின் அசாம் மாநிலம், நல்பாரி மாவட்டத்திலுள்ள ஒரு கிராமம் ஆகும். பெல்சார், சுர்சுரி, கோல்பரா போன்ற கிராமங்கள் பட்சாரைச் சூழ்ந்துள்ளன .
# பட்சார்

## கலாச்சாரம்

### மொழி

காம்ரூப் மண்டலத்தைப் போலவே பட்சார் கிராமத்திலும் காம்ரூபி மொழியைப் பயன்படுத்தினர்.
# பட்சார்

## கலாச்சாரம்

### விழாக்கள்

தோமாகி, அமாடி, துர்கா பூசை, காளி பூசை, தீபாவளி, சிவராத்திரி, கிருட்டிண செயந்தி போன்றவை இக்கிராமத்தின் பிரதான திருவிழாக்களாக இருந்தன. கிராம மக்களின் தினசரி வாழ்வில் பண்டைய கலாச்சாரத்தின் தாக்கங்கள் நன்கு பரவியிருந்தன. காளி மந்திர், காமாக்யா மந்திர், துர்கா மந்திர் போன்றவை சில பண்டைக்கால கோயில்களுக்கு எடுத்துக்காட்டுகளாகும்.
# பட்சார்

## போக்குவரத்து

நல்பாரி மற்றும் கவுகாத்தி நகரங்களுடன் இக்கிராமம் தினசரி பேருந்துகளால் இணைக்கப்பட்டுள்ளது. இவைதவிர தனியார் பேருந்துகளும் இக்கிராமத்தை பிற பகுதிகளுடன் இணைக்கின்றன. தேசிய நெடுஞ்சாலை 31 இக்கிராமத்தின் வடக்கிலிருந்து தெற்கு நோக்கி செல்கிறது.
# வாடன் சம்பா (நெல்)

**வாடன் சம்பா** (*Vadan Samba*) பாரம்பரிய நெல் வகைகளில் இளம் குழந்தைக்கு முதல் உணவாக (இதன் அரிசிக் கஞ்சி) வழங்கப்படும் இது, மானாவாரி மற்றும் வறட்சியான பகுதிகளில் பரவலாகச் சாகுபடி செய்யப்படும் நெல் இரகமாகும். வறட்சியைத் தாங்கி, மழை பெய்யும்போது பயிர் வளர்ச்சி அடையும் தன்மை கொண்ட வாடன் சம்பா, சுமார் நான்கடி வரையிலும் வளரக்கூடிய நெல் வகையாகும். நூற்று நாற்பது நாள் வயதுடைய நீண்ட காலப் பயிரான இந்நெல் இரகம், மஞ்சள் மற்றும் பழுப்பு நிறத்துடன் கூடிய சன்ன இரக அரிசியைக் கொண்டது.
# வாடன் சம்பா (நெல்)

## பராமரிப்பு

வாடன் சம்பா நெற்பயிருக்கு ஒருமுறை மூலிகை பூச்சி விரட்டியும், ஒருமுறை பஞ்சகவ்யமும் பயன்படுத்தினால் ஒரு ஏக்கருக்கு இருபத்து ஐந்து மூட்டைவரை மகசூல் கிடைக்ககூடிய இந்த இரகத்தின் விற்பனைக்கு நல்ல வரவேற்பு உண்டு. மேலும், இந்த இரகத்துக்கு இரசாயன உரங்களோ, பூச்சிக்கொல்லிகளோ தேவையில்லை என கருதப்படுகிறது. பூச்சி, மற்றும் நோய் எதிர்ப்புச் சக்தி நிறைந்துள்ள இந்நெல் இரகம், நெல் மணிகள் கொட்டும் தன்மை கொண்டவை என்பதால், பத்து நாட்களுக்கு முன்பாக அறுவடை செய்வது அவசியம் என்று கூறப்படுகிறது.
# வாடன் சம்பா (நெல்)

## மருத்துவக் குணம்

அதீதமான மருத்துவக் குணமும் கொண்ட வாடன் சம்பா, மஞ்சள் காமாலை போன்ற நோய்களுக்கு மூலிகை வைத்தியம் எடுத்துக்கொள்பவர்கள் பத்தியம் (உணவு கட்டுப்பாடு) இருக்க வேண்டும். மேலும், பேதிக்கு மருந்து சாப்பிடுபவர்களுக்கும் வாடன் சம்பா அரிசிக் கஞ்சி வைத்துக் கொடுக்கும் பழக்கம் கிராமப் பகுதிகளில் இன்றும் இருந்துவது குறிப்பிடத்தக்க ஒன்றாகும். குழந்தைகளுக்கு முதன்முதலில் சோறு ஊட்டும்போது இந்த அரிசியைத் தேர்ந்தெடுக்கிறார்கள். அதற்குக் காரணம் விரைவில் சீரணம் ஆவதும், நோய் எதிர்ப்புச் சக்தி மிகுந்ததுமான இந்த நெல் இரகம், குழந்தைகளின் வளர்ச்சி மற்றும் ஆரோக்கியத்துக்கும் சிறந்ததாக இருக்கும் என்பது தெரியவருகிறது.ref name="thehin"/>
# வாடன் சம்பா (நெல்)

## இவற்றையும் காண்க

- நெல்
- பாரம்பரிய நெல்
- இலங்கையின் பாரம்பரிய அரிசி
- இயற்கை வேளாண்மை
- வேளாண்மை
- சம்பா (அரிசி)
- சம்பா மாவட்டம் (*தொடர்பற்றக் கட்டுரை*)
# பஜாங் மாவட்டம்

தூரமேற்கு மாநிலத்தில் அமைந்த பஜாங் மாவட்டத்தின் வரைபடம்]]  
**பஜாங் மாவட்டம்** (Bajhang District) (, தூர மேற்கு நேபாளத்தின், தூரமேற்கு மாநிலத்தில் அமைந்த மாவட்டமாகும். இது நேபாளத்தின் எழுபத்தி ஐந்து மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம், சேத்தி ஆற்றின் கரையில் உள்ள **செயின்பூர்** நகரம் ஆகும்.  
பஜாங் மாவட்டம், 2011-ஆண்டு மக்கள் தொகை கணக்கெடுப்பின் படி 1,95,159 மக்கள் தொகையும், 3,422 சதுர கிலோ மீட்டர் பரப்பளவும், கொண்டது. திபெத் தன்னாட்சிப் பகுதி இம்மாவட்டத்தின் வடமேற்கு எல்லையாக அமைந்துள்ளது.
# பஜாங் மாவட்டம்

## புவியியல் மற்றும் தட்ப வெப்பம்

| நேபாளப் புவியியல்#தட்ப வெப்ப மண்டலங்கள் | உயரம் | பரப்பளவு % |  |
| --- | --- | --- | --- |
| உயர் அயனமண்டலக் காலநிலை | 300 - 1,000 மீட்டர்கள் | 0.5% |  |
| மித வெப்பமண்டலக் காலநிலை | 1,000 - 2,000 மீட்டர்கள் | 18.0% |  |
| மிதவெப்பக் காலநிலை | 2,000 - 3,000 மீட்டர்கள் | 26.5% |  |
| மான்ட்டேன்#சப்-ஆல்பைன் | 3,000 - 4,000 மீட்டர்கள் | 16.6% |  |
| மான்ட்டேன் #ஆல்பைன் புல்வெளி & தூந்திரா | 4,000 - 5,000 மீட்டர்கள் | 8.4% |  |
| பனிப்படலம் | 5,000 மீட்டர்களுக்கும் மேல் | 30.0% | } |
# பஜாங் மாவட்டம்

## நகராட்சிகளும், கிராம வளர்ச்சி சபைகளும்

பஜாங் மாவட்டத்தில் 44 கிராம வளர்ச்சி சபைகளும், ஒரு நகராட்சி மன்றமும் உள்ளது.
# பஜாங் மாவட்டம்

## இதனையும் காண்க

- நேபாளத்தின் மாவட்டங்கள்
- நேபாள மாநிலங்கள்
# பாகலுங் மாவட்டம்

-இல் பாகலுங் மாவட்டத்தின் அமைவிடம்]]  
**பாகலுங் மாவட்டம்** (Baglung District) , நேபாளத்தின் கண்டகி மாநிலத்தில் அமைந்துள்ளது. இம்மாவட்டம் நேபாளத்தின் 75 மாவட்டங்களில் ஒன்றாகும். இம்மாவட்டத் தலைநகரம் காளி கண்டகி ஆற்றின் கரையில் உள்ள *பாகலுங்* என்ற நகரம் ஆகும்.  
இம்மாவட்டம் 1,784 சதுர கிலோ மீட்டரும், 2011-ஆம் ஆண்டு மக்கள் தொகை கணக்கெடுப்பின் படி 2,68,613 மக்கள் தொகையும் கொண்டது.
# பாகலுங் மாவட்டம்

## கிராம வளர்ச்சிக் குழுக்களும், நகராட்சிகளும்

பாகலுங் மாவட்டம் 59 கிராம வளர்ச்சி சபைகளும், ஒரு நகராட்சி மன்றமும் கொண்டது.
உயர்ந்த மலைப்பாங்கான பாகலாங் மாவட்டத்தில் பல மலை ஆறுகளையும், தொங்கும் பாலங்களையும் கொண்டது. இந்து சமயம் மற்றும் பௌத்த சமயங்களை மக்கள் பின்பற்றுகின்றனர். புன், தாபா, ராணா, மகர், செத்திரி, பிராமணர், நேவார் மக்கள், குரூங் மற்றும் தகாளி மக்கள் அதிகம் வாழ்கின்றனர்.  
இம்மலை மாவட்டத்தில் மூலிகைச் செடிகள், நெல், சோளம், கோதுமை மற்றும் உருளைக் கிழங்கு அதிகம் பயிரிடப்படுகிறது.
# பாகலுங் மாவட்டம்

## புவியியல் மற்றும் தட்ப வெப்பம்

பாகலுங் மாவட்டத்தின் கோடை கால அதிக பட்ச வெப்பம் 37.5 பாகை செல்சியஸ் ஆகவும், குளிர் கால குறைந்த பட்ச வெப்பம் -15 பாகை செல்சியஸ் ஆகவும் உள்ளது.
இம்மாவட்டம் கடல் மட்டத்திலிருந்து 650 மீட்டர் உயரத்திலிருந்து 4,300 மீட்டர் உயரம் வரை இமயமலையில் பரவி உள்ளது.  
| நேபாளப் புவியியல்#தட்ப வெப்ப மண்டலங்கள் | உயரம் | பரப்பளவு % |  |
| --- | --- | --- | --- |
| Upper Tropical climate | 300 - 1,000 மீட்டர்கள் | 2.8% |  |
| Subtropics | 1,000 - 2,000 மீட்டர்கள் | 37.1% |  |
| Temperate climate | 2,000 - 3,000 மீட்டர்கள் | 39.4% |  |
| மான்ட்டேன்#சப்-ஆல்பைன் மண்டலம் | 3,000 - 4,000 மீட்டர்கள் | 18.6% |  |
| மான்ட்டேன்# ஆல்பைன் புல்வெளிகள் & தூந்திரா | 4,000 - 5,000 மீட்டர்கள் | 2.1% | } |
# பாகலுங் மாவட்டம்

## இதனையும் காண்க

- நேபாள மாநிலங்கள்
# அட்டப்பிரகரணம்

**அட்டப்பிரகரணம்** என்பது வட மொழியில் தோன்றிய சித்தாந்த சாத்திர நூல்களாகும். தமிழ் மொழியில் பதினான்கு மெய்கண்ட சாத்திரங்கள் தோன்றி சைவ சித்தாந்தக் கோட்பாட்டினை வளர்த்தது போன்று வடமொழி சித்தாந்த வளர்ச்சியில் குறிப்பிடத்தக்க நூல்களாகும். இவை கி.பி 8 -12 நூற்றாண்டுகளுக்கு இடைப்பட்டவையாகக் கொள்ளப்படுகின்றன. இதனால் தமிழ் மொழிச் சித்தாந்த சாத்திரங்களுக்கு காலத்தால் முற்பட்ட நூல்களாக அமைகின்றன. போஜதேவர், பத்தர மகாண்டா, சத்யஜோதி சிவாச்சாரியார், ஸ்ரீகண்டாசாரியார் ஆகியோரால் இயற்றப்பட்ட நூல்களாக இவை விளங்குகின்றன.  
1. தத்துவப் பிரகாசிகை - போஜதேவர்
1. தத்துவ சங்கிரகம் - சத்யஜோதி சிவாச்சாரியார்
1. தத்துவத் திரய நிர்ணயம் - சத்யஜோதி சிவாச்சாரியார்
1. இரத்தினத் திரயம் - ஸ்ரீகண்டாசாரியார்
1. போக காரிகை - சத்யஜோதி சிவாச்சாரியார்
1. நாத காரிகை - பத்தர மகாண்டா
1. மோட்ச காரிகை - பத்தர மகாண்டா
1. பரமோட்ச நிராச காரிகை - சத்யஜோதி சிவாச்சாரியார்  
தமிழில் தோன்றிய சித்தாந்த சாத்திர நூல்களோடு கருத்துவேறுபாடு இன்றியனவாக சைவ சித்தாந்த தத்துவங்களைப் பேசுகின்றன.
# போர்த்துக்கேயரின் முதலாவது யாழ்ப்பாணப் படையெடுப்பு

**போர்த்துக்கேயரின் முதலாவது யாழ்ப்பாணப் படையெடுப்பு** என்பது, 1560ம் ஆண்டில் கோவாவில் போர்த்துக்கேயரின் அரசப்பிரதிநிதியாக இருந்த டொம் கான்சுட்டன்டீனோ டி பிரகன்சா தலைமையில் யாழ்ப்பாண இராச்சியத்தின் மீது எடுக்கப்பட்ட படை நடவடிக்கையைக் குறிக்கும். இராச்சியத்தின் தலைநகரமான நல்லூர் கைப்பற்றப்பட்டது எனினும், யாழ்ப்பாண அரசன் முதலாம் சங்கிலி பிடிக்க முடியவில்லை. பிரகன்சாவுடன் ஒப்பந்தம் ஒன்றைச் செய்துகொண்டு மீண்டும் நல்லூருக்குள் நுழைந்த சங்கிலி போர்த்துக்கேயருக்கு எதிரான மக்கள் கிளர்ச்சியொன்றை உருவாக்கி அவர்கள் தப்பி ஓடவேண்டிய நிலையை ஏற்படுத்தினான். எனினும், இந்தப் போரினால் யாழ்ப்பாண இராச்சியம் அதன் ஒரு பகுதியான மன்னார்த் தீவையும் அதனை அண்டிய பகுதிகளையும் போர்த்துக்கேயரிடம் இழந்தது.
# போர்த்துக்கேயரின் முதலாவது யாழ்ப்பாணப் படையெடுப்பு

## பின்னணி

1540ல் யாழ்ப்பாண இராச்சியத்தின் ஒரு பகுதியாகிய மன்னாரில் போர்த்துக்கேயக் குருமாரின் மதமாற்ற நடவடிக்கைகளுக்கு எதிராக முதலாம் சங்கிலி எடுத்த தீவிர நடவடிக்கைகளால் மதமாற்றம் செய்யப்பட்ட 800 மன்னார் குடிமக்கள் கொல்லப்பட்டனர். இதனால் ஆத்திரமடைந்த போர்த்துக்கேயக் குருமார், யாழ்ப்பாண அரசனைத் தண்டிக்கும்படி கோவாவில் இருந்த போர்த்துக்கேய அரசப்பிரதிநிதிக்கு அழுத்தங்களைக் கொடுத்துவந்தனர். இந்தியாவில் இருந்த போர்த்துக்கேயரின் ஆட்சிப்பகுதிகளைச் சுற்றியிருந்த தாயக அரசுகளின் பயமுறுத்தல்களை எதிர்கொள்ளவேண்டி இருந்ததாலும், அவர்களின் வணிக நோக்கங்களுக்கு யாழ்ப்பாண இராச்சியம் எவ்வித வாய்ப்புகளையும் வழங்காததினாலும், யாழ்ப்பாணத்தின் மீது நடவடிக்கை எடுப்பதில் அவர்கள் உற்சாகம் காட்டவில்லை. சளைக்காத குருமார் போர்த்துக்கேயப் பேரரசன் வரை இந்த விடயத்தை எடுத்துச் சென்றனர். பேரரசனும் யாழ்ப்பாண அரசனைத் தண்டிப்பதற்கான ஆணையை கோவாவில் இருந்த அரசப் பிரதிநிதிக்கு அனுப்பியிருந்தான். எனினும் குருமார் விரும்பிய அளவு வேகமாக எதுவும் நடக்கவில்லை.  
1558ல் டொம் கான்சுட்டன்டீனோ டி பிரகன்சா போர்த்துக்கேய அரசப்பிரதிநிதியாக கோவாவுக்கு வந்தான். புறப்படுமுன், யாழ்ப்பாண இராச்சியம் தொடர்பில் போர்த்துக்கேய அரசன் மூன்றாம் ஜோன் முன்னைய அரசப் பிரதிநிதிகளுக்கு அனுப்பிய ஆணை வேறு போர்களில் கவனம் செலுத்தவேண்டி இருந்ததனாலோ, பிற காரணங்களாலோ நிறைவேற்றப்படாமல் இருப்பதை ஏற்றுக்கொள்ள முடியாது என்றும், கிறித்தவத்துக்கு வேண்டிய ஆதரவை வழங்குவதில் மெத்தனம் காட்டப்படுவது குறித்து குருமார் முறைப்பாடு செய்வதாகவும் கூறிய போர்த்துக்கேய அரசி கத்தரீனா, இந்த விடயத்தில் சிறப்புக் கவனம் எடுக்குமாறு பிரகன்சாவைக் கேட்டுக்கொண்டிருந்தார். யாழ்ப்பாண அரசன் மன்னாரில் செய்த கொடுமைகளுக்காகவும், தொடர்ந்து கிறித்தவத்துக்கு எதிரான அவனது நடவடிக்கைகளுக்காகவும் அவன் இன்னும் தண்டிக்கப்படாமல் இருப்பது வருத்ததுக்கு உரியது என்றும் அரசி எடுத்துக்கூறி இருந்தார். எனவே இந்தியாவுக்கு வந்த பிரகன்சா தானே யாழ்ப்பாணத்துக்குப் படையெடுத்துச் சென்று போர்த்துக்கேய அரசனின் ஆணையை நிறைவேற்றத் தீர்மானித்தான்.
# போர்த்துக்கேயரின் முதலாவது யாழ்ப்பாணப் படையெடுப்பு

## படையெடுப்பு

1560 செப்டெம்பரில் ஏறத்தாழ 100 கடற்கலங்களில் படைகளை ஏற்றிக்கொண்டு பிரகன்சா யாழ்ப்பாணம் நோக்கிப் புறப்பட்டான். யாழ்ப்பாணத்தில் எங்கே இறங்குவது என்பது குறித்து விரிவாக ஆராய்ந்தபின் கொழும்புத்துறையில் இறங்குவது எனத் தீர்மானம் எடுக்கப்பட்டது. கோவாவில் இப்போருக்காக 4000 பேர் பதிவு செய்திருந்தும் கப்பலில் 1200 பேர்களே இருப்பது கண்டறியப்பட்டது. மிகக் குறைவான படைவீரரே தம்மிடம் இருப்பதை அறிந்த பிரகன்சா, தான் செய்ய நினைத்தவை எல்லாவற்றையுமே செய்யமுடியாது என்பதை உணர்ந்துகொண்டான். எனினும், இருந்த படையினரை ஐந்து கப்பித்தான்களின் கீழ் ஐந்து பிரிவுகளகப் பிரித்தான். போர்த்துக்கேயர் கப்பல்கள் கடற்கரையை அணுகியபோது, இளவரசன் ஒருவன் தலைமையிலான யாழ்ப்பாண அரசனின் படைகள் போர் முழக்கத்துடன் தாக்குதலுக்குத் தயாராயின. ஆனால், போர்த்துக்கேயரின் கப்பல்களிலிருந்து நிகழ்த்தப்பட்ட சரமாரியான கனரகப் பீரங்கித் தாக்குதல்கள் யாழ்ப்பாணப் படையினரிடையே பெரும் உயிர்ச் சேதத்தை ஏற்படுத்தின. இதனால், யாழ்ப்பாணப் படை பின்வாங்கியது. போர்த்துக்கேயர் எதிர்ப்பின்றி கரையிறங்கினர். எனினும், தொடர்ந்து முன்னேறிய படையினரை மறைந்திருந்த இளவரசனின் படைகள் தாக்கின. இப்படை கடுமையான எதிர்ப்பைக் காட்டியபோதும், போர்த்துக்கேயர் தாக்குதல்களை முறியடித்து முன்னேறினர். சிறிது தூரம் அணிவகுத்துச் சென்ற பின்னர் போர்த்துக்கேயப் படைகள் நல்லூர் நகரம் கண்ணுக்குத் தெரியும் தொலைவுக்குள் வந்தன. அக்காலத்தில் நல்லூர் நகரம் ஒரு வெளியின் நடுவில் அமைந்திருந்தது. சுற்றிலும் கல்லும் மண்ணும் கலந்து கட்டிய மதில்கள் இருந்தன. பீரங்கிகள் பொருத்தப்பட்ட சில பலம் வாய்ந்த கொத்தளங்களும் காணப்பட்டன. சுற்றிலும், பதுங்கு குழிகள் அமைக்கப்பட்டு துப்பாக்கி ஏந்திய வீரர்கள் நிறுத்தப்பட்டிருந்தனர்.  
போர்த்துக்கேயர் உள்நுழையும்போது தாக்குதல் நடத்திப் பெரும் சேதத்தை உண்டுபண்ணும் நோக்கோடு கோட்டை மதிலின் ஒரு பகுதி ஏற்கெனவே உடைக்கப்பட்டிருந்தது. இதற்கூடாக போர்த்துக்கேயர் நுழையும் போது கவனமாக இருந்ததால், பெரிய இழப்பு ஏற்படவில்லை. ஐந்து குழுக்களாக உள்ளே நுழைந்த போர்த்துக்கேயப் படைகளுடன் நகர வீதிகளில் சங்கிலியின் மகன் தலைமையிலான யாழ்ப்பாணப் படைகள் சண்டையில் ஈடுபட்டன. எனினும் பெரும்பாலும் வில், அம்புகளோடு போராடிய யாழ்ப்பாணப் படைகள், போர்த்துக்கேயரின் நவீன ஆயுதங்களுக்கும், போர்த்திறமைக்கும் ஈடுகொடுக்க முடியாமல் பின்வாங்கின. சங்கிலி அரண்மனையைக் கைவிட்டு கோப்பாயில் இருந்த சிறிய கோட்டைக்குப் பின்வாங்கினான். போர்த்துக்கேயப் படைகள் நல்லூர் நகரைக் கைப்பற்றிக்கொண்டன. இரவாகிவிட்டதால், சங்கிலியைத் தேடிச்செல்லும் பணியை அடுத்தநாள் விடியும் வரை போர்த்துக்கேயர் பின்போட்டனர். ஆனால், விடிவதற்கு முன்னரே அரண்மனைக்குத் தீவைப்பித்த சங்கிலி, வன்னிப் பகுதியை நோக்கிப் பின்வாங்கினான். போர்த்துக்கேயருடைய படையின் ஒரு பகுதி மன்னனைப் பிடிப்பதற்காக அவனைத் தொடர்ந்து சென்றது. எனினும், போர்த்துக்கேயப் படைகளுக்கு இம்முயற்சியில் வெற்றி கிடைக்கவில்லை.  
அதேநேரம், படை பலத்தால் போர்த்துக்கேயரைத் தனது நாட்டில் இருந்து விரட்ட முடியாது என்பதை உணர்ந்துகொண்டதனால், தந்திரமாக அவர்களை வெளியேற்றச் சங்கிலி தீர்மானித்தான். போர்த்துக்கேய அரசப்பிரதிநிதி பிரகன்சாவுடன் பேச்சு நடத்துவதற்காகத் தூது அனுப்பினான். போர்த்துக்கேயப் படைகளும் அவ்வேளையில் மிகவும் நெருக்கடியான சூழ்நிலையில் இருந்தன. படையினர் களைப்புற்றிருந்தனர். உணவுப்பொருட்கள் கையிருப்பில் இல்லை. வெடிமருந்துகளும் போதிய அளவில் இல்லை. எனவே இந்த வாய்ப்பைப் பயன்படுத்திக்கொள்ள பிரகன்சா முடிவு செய்து, கடுமையான நிபந்தனைகளோடு கூடிய உடன்பாடு ஒன்றைச் சங்கிலி ஏற்றுக்கொள்ளவைத்தான்.
# போர்த்துக்கேயரின் முதலாவது யாழ்ப்பாணப் படையெடுப்பு

## படையெடுப்பு

### ஒப்பந்தம்

இந்த ஒப்பந்தத்தில் பின்வரும் அம்சங்கள் காணப்பட்டன:.  
- யாழ்ப்பாண இரச்சியத்தைச் சங்கிலியோ அவனது மகனோ தொடர்ந்து ஆளலாம்
- தீவுப் பகுதியும், மேற்குக் கரையோரமும் போர்த்துக்கேயரின் கட்டுப்பாட்டில் இருக்கும்
- யாழ்ப்பாணப் படைகள் துப்பாக்கிகளையோ பிற வெடிக்கும் ஆயுதங்களையோ பயன்படுத்தக்கூடாது
- யாழ்ப்பாண மன்னர் வெளிநாட்டுப் படைகளைச் சேவைக்கு அமர்த்த முடியாது
- போர்த்துக்கேயப் படைகளை யாழ்ப்பாண இராச்சியத்தில் நிலைகொள்ள அனுமதிக்க வேண்டும்
- இறந்துபோன கோட்டே அரசனின் தந்தை வீதியே பண்டார யாழ்ப்பாண இராச்சியத்தில் மறைத்து வைத்துள்ள தங்கத்தையும், பிற செல்வங்களையும் போர்த்துக்கேயரிடம் கையளிக்க வேண்டும்
- ஆண்டுதோறும் குறித்த எண்ணிக்கையான யானைகளைத் திறையாக வழங்கவேண்டும்
- போர்த்துக்கேயப் பாதிரிமாரின் மதமாற்ற நடவடிக்கைகளைத் தடையின்றி யாழ்ப்பாணத்தில் அனுமதிக்கவேண்டும்
- மேற்படி நிபந்தனைகளை நிறைவேற்றுவதை உறுதிசெய்ய இளவரசனையும், இரண்டு முதலிமார்களையும் பிணைக்கைதிகளாகப் போர்த்துக்கேயரிடம் ஒப்படைக்க வேண்டும்  
ஏதாவது வழிமூலம் மீண்டும் அரச பதவியை ஏற்றுக்கொண்டு அதன் பின்னர் போர்த்துக்கேயரை வெளியேற்றிவிடலாம் என்ற எண்ணத்துடனேயே சங்கிலி இவ்வாறான ஒப்பந்தத்தை ஏற்றிருக்கக்கூடும்.
# போர்த்துக்கேயரின் முதலாவது யாழ்ப்பாணப் படையெடுப்பு

## போர்த்துக்கேயர் வெளியேற்றம்

ஒப்பந்தத்தின் பின்னர் சங்கிலி நல்லூருக்குத் திரும்பினான். முடிக்குரிய இளவரசனும், இரண்டு முதலிமாரும் பிணையாகப் போர்த்துக்கேயரிடம் ஒப்படைக்கப்பட, அவர்கள் போத்துக்கேயரின் கப்பல்களில் தடுத்து வைக்கப்பட்டனர். சங்கிலி கொடுக்கவேண்டியவற்ரைப் பெற்றுக்கொள்வதற்காகப் படையினர் சிலநாட்கள் அங்கேயே இருந்தனர். சங்கிலி மக்கள் கிளர்ச்சியை உருவாக்கிப் போர்த்துக்கேயரை வெளியேற்றும் திட்டத்தை உருவாக்கியதாகச் சொல்லப்படுகிறது. சங்கிலி நல்லூரில் இல்லாத காலத்தில் போர்த்துக்கேயர் மக்களின் பொருட்களைக் கொள்ளையடித்தும், அவர்களுடைய பசுக்களைக் கொன்று தின்றும், பெண்களை மானபங்கப்படுத்தியும் கொடுமைப்படுத்தினர். இதனால் மக்களும் கோபமுற்றிருந்தனர். குறித்த நாளொன்றில் கிளர்ச்சி வெடித்தது. பிரகன்சா வேட்டைக்குச் சென்றிருந்தான். போர்த்துக்கேயர் சிலர் நகருக்குள் இருந்தனர். இன்னும் சிலர் பொருட்கள் வாங்குவதற்காக ஊர்களுக்குள் சென்றிருந்தனர். நேரத்தை இழக்க விரும்பாத பாதிரிமார்கள் சிலர் மக்களை மதம் மாற்றுவதற்கான முயற்சிகளில் ஈடுபட்டிருந்தனர். வழியில் கண்ட போர்த்துக்கேயர் அனைவரையும் கிளர்ச்சிக்காரர்கள் கொன்றனர். முந்திய நாட்களில் மதம் மாறிய உள்ளூர் மக்களும் கொலைசெய்யப்பட்டனர்.  
போர்த்துக்கேயர் முகாமிட்டிருந்த கோட்டை எவரும் வெளியேற முடியாதபடி கிளர்ச்சியாளர்களால் சூழப்பட்டிருந்தது. உள்ளே 200 வரையான நோயுற்ற படையினர் இருந்தனர். நாகபட்டினத்தில் இருந்து அனுப்பப்பட்ட ஒரு தொகுதி மீட்புப் படையினர் கிளர்ச்சியாளரின் எதிர்ப்புக்களைச் சமாளித்துக் கோட்டைக்குள் புகுந்தனர். எனினும், திட்டமிட்டபடி நோயாளர்களைக் கப்பலுக்கு அனுப்ப முடியவில்லை. நீண்ட நாட்கள் முற்றுகையின் கீழ் இருப்பது சாத்தியமில்லை என்பதை உணர்ந்துகொண்ட போர்த்துக்கேயத் தளபதிகள் கோட்டையைவிட்டு வெளியேறத் தீர்மானித்தனர். முகாமுக்குத் தீவைத்த அவர்கள், தூக்கிச் செல்ல முடியாத ஆயுதங்களை அழித்துவிட்டுத் தூக்கிச் செல்லக்கூடியவற்றோடு நோயாளர்களையும் சுமந்துகொண்டு வெளியேறி, கிளர்ச்சியாளர்களின் தாக்குதல்களுக்கு நடுவே தமது கப்பல்களுக்குத் தப்பிச் சென்றனர்.  
போர்த்துக்கேயர் தமது கப்பலில் பிணையாக வைத்திருந்த முடிக்குரிய இளவரசனையும் கோவாவுக்குக் கொண்டு சென்றனர். அங்கே அவன் கத்தோலிக்க மதத்துக்கு மாற்றப்பட்டான். 1571 வரையே அவன் வாழ்ந்ததாகத் தெரிகிறது.
# தன்வேதனைக்காட்சி

**தன்வேதனைக்காட்சி** என்பது சித்தாந்தக் கோட்பாட்டில் காட்சி அளவையியலில் பயன்படுத்தப்படும் பதமாகும். மனம், பொறி முதலியவற்றின் உதவியின்றி ஆன்ம ஞானத்தினால் அராகம், வித்தை, கலை முதலிய தத்துவங்களால் உண்டாகும் இன்ப துன்பங்களைப் புரிதலாகும்.
சிவஞானசித்தியார்,
"காண்டல் வாயின் மனந்தன்வே தனையோடியோக
காட்சியென ஈண்டு நான்காம்"  
என்று வாயிற்காட்சி, மானதக்காட்சி, தன்வேதனைக்காட்சி, யோகக்காட்சி எனும் நால்வகைக் காட்சிகளைக் குறிப்பிடுகின்றது.  
நான் இன்புறுகின்றேன், நான் மயங்குகின்றேன், நான் கலங்குகின்றேன் போன்ற அறிவுநிலைகள் தன்வேதனைக் காட்சிக்குரிய எளிமையாள உதாரணங்களாகும்.  
தன்வேதனைக் காட்சி நிலையில் காட்சியானது அகநிலைப்படுத்தப்பட்ட வகையில் அகச்செயற்பாடுகளைக் கண்டு கொள்ளும் தன்மைக்குரியதாகின்றது.
# பிரத்தியட்சம்

**பிரத்தியட்சம்** என்பது தமிழில் காட்சியளவை அல்லது புலக்காட்சி என வழங்கப்படுகின்றது. பிரத்தி+அக்ச அல்லது பிரத்தி+அக்சி எனப் பகுத்து புலனுறுப்புக்கு முன்னதாக அல்லது கண் முதலான புலன்களுக்கு முன்னதாக எனப் பொருள்சுட்டும் வகையில் அமைகின்றது.  
பொதுவாக கண் முதலான ஐம்புலன்களாலும் பெறப்படும் அறிவு புலக்காட்சி எனப்படும். எனினும் இந்திய தத்துவங்களிடையே காட்சி பற்றிய வரைவிலக்கணப்படுத்தலில் வேறுபாடுகள் காணப்படுகின்றன.  
சிவஞானசித்தியார் காட்சி பற்றிய வரைவிலக்கணப்படுத்தலில்
"மாசறு காட்சியை யந்திரிவின்றி விகற்பமுன்ன
ஆசற வறிவதாகும்" என்று, நேரே அறிவதுடன் ஐயம், திரிபு, விகற்பம் ஆகியன இல்லாது அறிகின்ற அறிவே காட்சி எனக்கூறுகின்றமை குறிப்பிடத்தக்கதாகும்.
# கொட்டியாரப்பற்று

**கொட்டியாரப்பற்று** அல்லது கொட்டியாரபுரப்பற்று எனப்படுவது இலங்கையின் திருக்கோணமலை மாவட்டத்தின் மூதூர், வெருகல், சேருவில ஆகிய பிரதேச செயலாளர் பிரிவுகளை கொண்ட பிரதேசமாகும்.  
ஏறத்தாழ 615 சதுகிலோமீற்றர் பரப்பளவைக் கொண்ட பிரதேசமான இப்பகுதியிலேயே இலங்கையின் நீளமான நதியாகிய மகாவலி கங்கை சமுத்திரத்தில் கலக்கின்றமையால் வளம் நிறைந்த பிரதேசமாகவும் விளங்குகின்றது.  
ஐரோப்பிய காலனித்துவ ஆட்சிக் காலத்தில் சிறந்த கேந்திர முக்கியத்துவம் கொண்ட வாணிபத்துறையாக விளங்கியிருந்தது. ஒல்லாந்தரால் கட்டப்பட்ட கொட்டியாரக் கோட்டை (Koddiyar fort) இப்பகுதியிலேயே அமைந்துள்ளது. இதுவே ஒல்லாந்தரால் இலங்கையில் கட்டப்பட்ட முதலாவது கோட்டை ஆகவும் கூறப்படுகின்றது. எனினும் போர்த்துக்கேயரால் அரைவாசியிலேயே இடிக்கப்பட்டு பின்னர் மீண்டும் 1658 இல் கட்டப்பட்டது.  
ஒல்லாந்தர் காலத்தில் கொட்டியாரபுரத்து வன்னிமையான *இருமரபுந்துய்ய இளஞ்சிங்க வன்னிமை* ஒல்லாந்தரைத் தாக்கி விரட்டியடித்துள்ளார். அவ்வாறே பிரித்தானியர் காலத்தில் 1803 இல் ஆங்கிலேயருக்கு எதிராக *பண்டார வன்னியன்* கொட்டியாரபுரத்தின் மீது படையெடுப்பு ஏற்படுத்தியுள்ளைமயையும் அறியமுடிகின்றது.
# 2017 உத்தராகண்ட சட்டப் பேரவைத் தேர்தல்

**2017 உத்தராகண்ட சட்டப் பேரவைத் தேர்தல்**உத்தராகண்ட சட்டப் பேரவைக்கான 70 உறுப்பினர்களைத் தேர்ந்தெடுக்க 15 பிப்ரவரி 2017 அன்று நடந்த தேர்தலைக் குறிக்கும். இதன் 70 தொகுதிகளுக்கும் ஒரே கட்டத்தில் வாக்குப்பதிவு நடந்தது. 2012 தேர்தலில் எந்தக் கட்சிக்கும் பெரும்பான்மை கிடைக்கவில்லை.எனினும் இந்திய தேசிய காங்கிரசு விசய் பகுகுணா தலைவராவுள்ள முற்போக்குசனநாயகமுன்னணி (உத்தராகண்டம்) உதவியுடன் ஆட்சி அமைத்தது. வாக்காளர் சரிபார்க்கும் காகித தணிக்கை சோதனை இங்கு தேர்தலின் போது நான்குதொகுதிகளில்பயன்படுத்தப்படும்.
# 2017 உத்தராகண்ட சட்டப் பேரவைத் தேர்தல்

## காலஅட்டவணை

இந்தத் தேர்தல் அட்டவணையை இந்தியத் தேர்தல் ஆணையம், 4 சனவரி 2017 அன்று அறிவித்தது.
- 15 பெப்ரவரி 2017 - அனைத்து தொகுதிகளுக்கும் ஒரே கட்டமாக வாக்குப்பதிவு
- 11 மார்ச் 2017 - முடிவுகள் அறிவிக்கப்பட்டன.
# 2017 உத்தராகண்ட சட்டப் பேரவைத் தேர்தல்

## காலஅட்டவணை

### வாக்குப் பதிவு

உத்தராகண்டத்தின் 69 தொகுதிகளுக்கு நடந்த தேர்தலில் 68% வாக்குப் பதிவு நடந்தது. கர்னபிரயாக் தொகுதி பகுசன் சமாச் வேட்பாளர் குல்தீப் சிங் சாலை விபத்தில் மரணமடைந்ததால் அத்தொகுதியில் தேர்தல் நடைபெறவில்லை.
# 2017 உத்தராகண்ட சட்டப் பேரவைத் தேர்தல்

## கருத்துக் கணிப்புக்கள்

| - | யுஎசு\யுகே லைவ் | 18 அக்டோபர் 2016 | **42** | 19 | 09 |
| --- | --- | --- | --- | --- | --- |
| உத்தராகண்டம் ஆன்லைன் | 16 அக்டோபர், 2016 | **39** | 20 | 11 |  |
| அச்சு - இந்தியா டுடே | 14 அக்டோபர் 2016 | 26-31 (28) | **38-43** (**40**) | 1-4 (2) |  |
| விடிபிகூட்டாளிகள் | 16 சூலை 2016 | 24 | **40** | 06 |  |
| **வாக்குச் சராசரி** | **33** | 30 | 07 | } |  |
# 2017 உத்தராகண்ட சட்டப் பேரவைத் தேர்தல்

## முடிவுகள்

**15 பிப்ரவரி 2017 உத்தரகாண்ட் சட்டப் பேரவைத் தேர்தல் முடிவுகளின் சுருக்கம்**  
| கட்சிகளும் கூட்டணிகளும் | பெற்ற வாக்குகள் | இடங்கள் |  |  |  |
| --- | --- | --- | --- | --- | --- |
| பா.ஜ.க | 2,314,250 | 46.5 | 13.4 | 57 | 26 |
| காங்கிரசு ( | 1,666,379 | 33.5 | 0.3 | 11 | 21 |
| பகுஜன் சமாஜ் கட்சி | 347,533 | 7.0 | 5.2 | 0 | 3 |
| உத்தரகாண்ட் கிராந்தி தளம் | 37,041 | 0.7 | 1.2 | 0 | 1 |
| சமாஜ்வாதி கட்சி | 18,202 | 0.4 | 1.0 | 0 |  |
| சுயேட்சை | 499,674 | 10.0 | 2.3 | 2 | 1 |
| நோட்டா | 50,439 | 1.0 |  |  |  |
| Total | 4,975,494 | 100.00 | 70 | ±0 |  |
| Valid votes | 49,75,494 | 99.72 |  |  |  |
| Invalid votes | 14,196 | 0.28 |  |  |  |
| **Votes cast / turnout** | **49,89,690** | **65.60** |  |  |  |
| Abstentions | 26,16,998 | 34.40 |  |  |  |
| **Registered voters** | **76,06,688** | } |  |  |  |
# 2017 உத்தராகண்ட சட்டப் பேரவைத் தேர்தல்

## இதையும் பார்க்க

- 2022 உத்தராகண்ட சட்டப் பேரவைத் தேர்தல்
- பஞ்சாப் சட்டமன்றத் தேர்தல், 2017
- 2017 கோவா சட்டப் பேரவைத் தேர்தல்
- 2017 மணிப்பூர் சட்டப் பேரவைத் தேர்தல்
- 2017 உத்தரப் பிரதேச சட்டமன்றத் தேர்தல்
# எழுத்துக் குறியேற்ற முன்னெடுப்பு

**எழுத்துக் குறியேற்ற முன்னெடுப்பு (எ.கு.மு)** (Text Encoding Initiative (TEI)) என்பது எழுத்தை முதன்மைப்படுத்தும் ஒரு எண்ணிம மனிதவியல் துறைசார் சமூகம் (community of practice) ஆகும். இந்தச் சமூகம் 1980கள் தொடக்கம் தொடர்ச்சியாக இயங்கி வருகின்றது. தற்போது இவர்கள் மின்னஞ்சல் பட்டியல், சந்திப்புக்கள், மாநாடுகள், ஆய்வேடு, துறைசார் விக்கி, நிரல் களஞ்சியங்கள், கருவியாக்கம் ஆகியவற்றை நடாத்துகின்றனர். இவர்கள் விரிவான ஒரு நுட்பச் சீர்தரத்தை பராமரிக்கின்றனர். இந்தச் சீர்தரமும் எழுத்துக் குறியேற்ற முன்னெடுப்பு என்ற பெயரிலேயே அறியப்படுகின்றது.
# எழுத்துக் குறியேற்ற முன்னெடுப்பு

## எ.கு.மு வழிகாட்டிகள்

எ.கு.மு வழிகாட்டிகள் (TEI Guidelines) என்று அறியப்படும் சீர்தரம் ஒரு எழுத்தை பொருள்சார்ந்து குறியேற்றப் பயன்படுகின்றது. ஒவ்வொரு சிட்டை (tag) அல்லது உறுப்பினதும் (element), பண்புகளினதும் (attributes) பொருளும் விளக்கமும் குறிப்பாகத் தரப்படுகிறது.
# எழுத்துக் குறியேற்ற முன்னெடுப்பு

## எ.கு.மு வழிகாட்டிகள்

### எடுத்துக்காட்டுக்கள்

#### உரைச் சிட்டைகள்

எ.கு.மு எழுத்தை எந்த தேவையான அளவு பிரிவுகளுடனும் குறியேற்ற அனுமதிக்கின்றது. எ.கா பின்வரும் பத்தி வசனங்களாகவும் (s), சொற்றொடர்களாக்வும் (clauses) ஆகவும் குறியேற்றப்பட்டுள்ளது.  
<syntaxhighlight lang="XML">  


<cl>It was about the beginning of September, 1664,
<cl>that I, among the rest of my neighbours,
heard in ordinary discourse
<cl>that the plague was returned again to Holland; </cl>
</cl>
</cl>
<cl>for it had been very violent there, and particularly at
Amsterdam and Rotterdam, in the year 1663, </cl>
<cl>whither, <cl>they say,</cl> it was brought,
<cl>some said</cl> from Italy, others from the Levant, among some goods
<cl>which were brought home by their Turkey fleet;</cl>
</cl>
<cl>others said it was brought from Candia;
others from Cyprus. </cl>




<cl>It mattered not <cl>from whence it came;</cl>
</cl>
<cl>but all agreed <cl>it was come into Holland again.</cl>
</cl>

  
</syntaxhighlight>